
Parengto sprendimo projekto tikslai ir uždaviniai.
Leisti parduoti Šiaulių miesto savivaldybei (toliau – Savivaldybė) nuosavybės teise priklausantį būstą su jam priklausančia ¼  pastato – sandėlio dalimi (toliau – Būstas) asmeniui, turinčiam teisę jį pirkti pagal Lietuvos Respublikos paramos būstui įsigyti ar išsinuomoti įstatymą.

Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, Šiaulių miesto savivaldybės būstų ir pagalbinio ūkio paskirties pastatų, jų dalių pardavimo tvarkos aprašo, patvirtinto Šiaulių miesto savivaldybės tarybos 2020 m. balandžio 16 d. sprendimu Nr. T-98 „Dėl Šiaulių miesto savivaldybės būstų ir pagalbinio ūkio paskirties pastatų, jų dalių pardavimo tvarkos aprašo patvirtinimo“ 4.5. papunkčiu, už rinkos kainą, apskaičiuotą pagal Turto ir verslo vertinimo pagrindų įstatymą, gali būti parduodami savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.
Būstą nuomininkė V. Č. savo vardu nuomojasi nuo 2017 m. birželio 1 d. 
Būstas yra įtrauktas į Parduodamų Savivaldybės būstų sąrašą, patvirtintą Šiaulių miesto savivaldybės tarybos 2024 m. kovo 7 d. sprendimu Nr. T-67 „Dėl parduodamų Šiaulių miesto savivaldybės būstų sąrašo patvirtinimo“.
Įstatymo 25 straipsnio 2 dalyje nustatyta, kad parduodamo būsto vertė nustatoma Turto ir verslo vertinimo pagrindų įstatyme, o Įstatymo 26 straipsnio 2 dalyje nustatyta, kad savivaldybės išlaidos, susijusios su parduodamo būsto vertės nustatymu, įskaitomos į būsto pardavimo kainą.
Siūlomo leisti parduoti Būsto rinkos vertę nustatė ir vertinimo ataskaitą parengė VĮ Registrų centras turto vertintoja. Būstas įvertintas 9 420,00 Eur. Savivaldybės būsto pardavimo kaina – 9 519,99 Eur. Į siūlomo leisti parduoti Būsto pardavimo kainą įskaitytos išlaidos, susijusios su vertės nustatymu – 99,99 Eur. Pirkėjas su parduodamo Būsto kaina supažindintas pasirašytinai.

Naujos teisinio reguliavimo nuostatos nenumatomos.

Pritarus šio sprendimo projektui laukiama teigiamų rezultatų: lėšomis, gautomis pardavus būstą, padidės Savivaldybės būsto fondo didinimui skiriama Savivaldybės biudžeto dalis.
Nepritarus šio sprendimo projektui, tikėtini teisminiai ginčai dėl nuomininkės teisės pirkti būstą įgyvendinimo. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimui įgyvendinti papildomos lėšos nereikalingos.

Lietuvos Respublikos korupcijos prevencijos įstatymo 8 straipsnio 1 dalyje yra numatyti atvejai kada viešojo administravimo subjektas, rengiantis norminio teisės akto projektą, Vyriausybės nustatyta tvarka atlieka šio teisės akto projekto antikorupcinį vertinimą. Šiuo atveju rengiamas savivaldybės tarybos sprendimo projektas neatitinka nei vieno įstatyme numatyto atvejo, todėl antikorupcinio vertinimo pažyma su šiuo sprendimo projektu nėra teikiama. 
Sprendimo projektą parengė Šiaulių miesto savivaldybės administracijos Turto valdymo skyrius. Rengėjas − skyriaus vyr. specialistė Sonata Žiupsnienė, tel. +370 41 383 441. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

